**Բերիթ Բրեյննե** (նորվ.՝ *Berit Winge Brænne*, սեպտեմբերի 18, 1918(1918-09-18), Աքեր, Ակերսհուս, Նորվեգիա - սեպտեմբերի 6, 1976(1976-09-06), Օսլո, Նորվեգիա), նորվեգացի դերասանուհի, մանկագիր և երգահան։

Անձնական կյանք
--------------

Ծնվել է Աքերում, Նորվեգիա, Սիգմունդ Բրեյննեի և Բոդիլ Վինչի դուստրը և դերասանուհի Ռանդի Բրեյննեի քույրը։ 1950 թվականից 1951 թվականը ամուսնացած է եղել քանդակագործ Հյուգո Ֆրանկի հետ։ Եղել է դերասան Ֆրանկ Ռոբերտի քենին։

Կարիերա
-------

Բրեյննեն իր առաջնախաղն ունեցել է 1938 թվականին Օսլոյի Մասկեն (*Masken*) թատրոնում, իսկ հաջորդ տասներկու տարիների ընթացքում որպես դերասանուհի հանդես է եկել Օսլոյի տարբեր թատրոններում, Բերգենում և Սթավանգերում։ 1946 թվականից Նորվեգիայի հեռարձակող ընկերության համար մասնակցել է *Lørdagsbarnetimen* (շաբաթ օրվա մանկական ժամ) ռադիոհաղորդման երգերի և աուդիոների ձայնագրմանը։ 1954 թվականից մասնակվել է *Barnetimen for de minste* առավոտյան հանրահայտ շոուին։ Այստեղ նրա առաջին պատմություն *Dukkemannen Tulleruskomsnusk* էր, որը հետագայում՝ 1961 թվականին հրատարակվել է։

Նրա առաջին գիրքը, 1958 թվականին հրատարակված *Historien om Tamar og Trine* (Թամարի և Տրինեի պատմությունը), պատմում է նավաստիների ընտանիքի մասին, որը երեխաներ է որդեգրել աշխարհի տարբեր անկյուններից։ Գիրքը պարունակում է *«Jorden snurrer rundt og rundt med barn på all kanter»* երգը (հայերեն՝ Երեխաների հետ աշխարհը պտտվում և պտտվում է բոլոր ուղղություններով), որը հետագայում տեղ է գտել երգի դպրոցական դասագրքերի մեջ։ 1959 թվականին և 1960 թվականին համապատասխանաբար հրապարակվել են *Tai-mi, Tamar og Trines søster* և *Tom Tangloppe, bror til Tamar, Trine og Ta-mi* սիքվելները։ 1964 թվականից մի քանի հեռուստահաղորդաշարեր է գրել երեխաների համար։ Նրա *Tørris* եռերգությունը (1967-1969թթ) 19-րդ դարի կեսերի գյուղական հասարակության կյանքը դիտում է երեխայի տեսանկյունից։ Տղա «Տորրիսը» մեծանում է ծնողների, պապիկների և տատիկների, եղբայրների և քույրերի հետ՝ ընտանի կենդանիներով շրջապատված։

1956 թվականին Բերիթ Բրեյննեն արժանացել է *Riksmålsforbundet* պատվավոր մրցանակի։ Մահացել է Օսլոյում 1976 թվականին։

Ծանոթագրություններ
------------------

1. 1 2 3 4  Norsk biografisk leksikon(նորվ.) — Kunnskapsforlaget. — ISSN 2464-1502
2. 1 2 3 4  Store norske leksikon(նորվ.) — 1978. — ISSN 2464-1480
3. ↑  Begravde i Oslo — Gravferdsetaten i Oslo kommune.
4. ↑  Norsk biografisk leksikon(նորվ.) — Kunnskapsforlaget. — ISSN 2464-1502
5. 1 2 3 4 5 6 7  Birkeland, Tone. «Berit Brænne». In Knut Helle (ed.). *Norsk biografisk leksikon* (Norwegian). Oslo: Kunnskapsforlaget. Վերցված է 2013 թ․ մայիսի 23-ին.`{{cite encyclopedia}}`: CS1 սպաս․ չճանաչված լեզու (link)
6. ↑  Godal, Anne Marit (ed.). «Berit Brænne». *Store norske leksikon* (Norwegian). Oslo: Norsk nettleksikon. Վերցված է 2013 թ․ մայիսի 23-ին.`{{cite encyclopedia}}`: CS1 սպաս․ չճանաչված լեզու (link)
7. 1 2  Ørjasæter, Tordis (1975). «Barne- og ungdomslitteraturen fra 1914 til 1970-årene». In Edvard Beyer (ed.). *Norges Litteraturhistorie* (Norwegian). Vol. 5. Oslo: Cappelen. էջեր 477, 480.`{{cite book}}`: CS1 սպաս․ չճանաչված լեզու (link)

Գրականություն
-------------

* "Berit Brænne" Store norske leksikon. Läst 10 januari 2011

Արտաքին հղումներ
----------------

* Anmeldelse av *Tamar og Trine* (նորվ.)
* Om Bårdsgarden fra Tørris-bøkene (նորվ.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Movie Database |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 90148210 · GND: 1045721352 · ISNI: 0000000006836790 · LCCN: no2006107067 · NUKAT: n2019017354 · VIAF: 15218832 · WorldCat VIAF: 15218832 |

 |

 |